ভারতের বিহার রাজ্যের পাটনায় কথিত ‘সাক্রাইন’ উৎসবে যাওয়ার পথে গঙ্গায় ৪০ জন আরোহীসহ নৌকা ডুবে ২৪ জনের মৃত্যু হয়েছে। বাকী যাত্রীদের অনেককেই ডুবুরিরা উদ্ধার করেছে এবং তল্লাশি অভিযান ইয়াওমুস সাবত (শনিবার) রাত থেকে সকাল পর্যন্ত স্থগিত করা হয়েছিল; গত ইয়াওমুল আহাদ (রোববার) সকালে থেকে উদ্ধার অভিযান আবার শুরু হয়েছে বলে জানিয়েছে এনডিটিভি। উদ্ধার পাওয়াদের মধ্যে ছয়জনকে পাটনা মেডিকেল কলেজ হাসপাতালে ভর্তি করা হয়েছে। পাটনা জেলা ম্যাজিস্ট্রেট সঞ্জয় কুমার আগারওয়াল জানিয়েছিলো, রাতে অন্ধকারের কারণে উদ্ধার অভিযান স্থগিত করা হয়েছে, পরদিন সকাল থেকে অভিযান আবার শুরু হবে। এ ঘটনায় এখনও চার থেকে পাঁচজন নিখোঁজ রয়েছে বলে রাজ্য সরকারের দুর্যোগ ব্যবস্থাপনামন্ত্রী চন্দ্রশেখর বার্তা সংস্থা রয়টার্সকে জানিয়েছে। হিন্দু ক্যালেন্ডার অনুযায়ী মকর সংক্রান্তি (সাক্রাইন) উপলক্ষ্যে পাটনার গঙ্গা দিয়ারা চড়ে প্রতি বছর হিন্দু প্রথা অনুযায়ী তিনদিন ব্যাপী ঘুড়ি উৎসব হয়। গত ইয়াওমুস সাবত (শনিবার) সন্ধ্যায় পাটনার গঙ্গা ঘাট থেকে উৎসাহীদের নিয়ে একটি নৌকা দিয়ারার উদ্দেশ্যে রওয়ানা হয়। রাজ্য পর্যটন বিভাগের ব্যবস্থাপনায় বিনা ভাড়ায় নৌকাযোগে এসব লোকজনকে অনুষ্ঠানস্থলে নিয়ে যাওয়া হচ্ছিল। অতিরিক্ত যাত্রী বোঝাই নৌকাটি সন্ধ্যা ৬টার দিকে ডুবে যায় বলে খবর। তবে আগারওয়াল জানিয়েছে, অতিরিক্ত যাত্রীর কারণে অথবা মাঝ নদীতে অন্য একটি দেশী নৌকার সঙ্গে সংঘর্ষে নৌকাটি ডুবে গেছে। নৌকার যাত্রীদের মধ্যে ১০ থেকে ১২ জন সাঁতরে তীরে উঠে রক্ষা পান। “আমাদের ধারণা অন্তত চার থেকে পাঁচজনের লাশ নদীতে আছে,” বলে চন্দ্রশেখর। দুর্ঘটনার কারণ অনুসন্ধানে আগারওয়ালকে তদন্তের নির্দেশ দিয়েছে বিহারের মুখ্যমন্ত্রী নীতিশ কুমার। ঘটনার পর থেকে গঙ্গা দিয়ারার ঘুড়ি উৎসব বন্ধ রাখা হয়েছে।